El-Enfal

El-Enfal (Arapski: سورة الأنفال, "Ratni plijen") jest osma sura Kur'ana. Sadrži 75 ajeta i po mjestu objave svrstava se u medinske sure. Objavljena je nakon Bitke na Bedru.

 Sadržaj 
 Bedr 
desno|mini|250px|Izvorni tekst sure "Al-Anfal
Bedr je jedna od dominirajućih tema u ovoj suri. U njoj se detaljnije opisuje tok i posljedica te vojne operacije, vjernicima se objašnjava postupak s ratnim plijenom (el-enfal) i objašnjava im se da je on zajednički ("plijen pripada Allahu i Poslaniku"), odnosno da pripada državnoj kasi ("Bejtul-mal").

Iako nijedna sura ne imenuje Bedr konkretno, bitka koja se odigrala na tom mjestu spomenuta je u nekoliko ajeta:
 I kada vam je Allah obećao da će vaša biti jedna od dvije skupine – a vi ste više voljeli da vam padne šaka ona koja nije bila naoružana – Allah je htio da riječima Svojim istinu utvrdi i nevjernike u korijenu istrijebi. (7. ajet)
 I kada ste od Gospodara svoga pomoć zatražili, on vam se odazvao: "Poslaću vam u pomoć hiljadu meleka koji će jedni za drugim dolaziti. (9. ajet)

Ajet "Kad je on učinio da se radi sigurnosti svoje u san zavedete i s neba vam kišu spustio da bi vas njome očistio i da bi od vas šejtanovo uznemiravanje odstranio i da bi srca vaša jakim učinio i njome korake učvrstio" opisuje noć uoči bitke na Bedru.

 Kad ti je Allah u snu pokazao da je njih malo; a da ti je pokazao da ih je mnogo, vi biste duhom klonuli i o boju se raspravljali, ali je Allah spas ukazao – on dobro zna svačije misli. (43. ajet)

Safijurrahman el-Mubarekfuri, autor djela o Muhamedovom životu, spominje da su 65. i 66. ajet objavljeni Poslaniku islama tokom same bitke:
 O, vjerovjesniče, bodri vjernike na borbu! Ako vas bude dvadesetak izdržljivih, pobijediće dvije stotine; a ako vas bude stotina, pobijediće hiljadu onih koji ne vjeruju, zato što su oni ljudi koji ne shvaćaju.
Sada vam Allah daje olakšicu; on zna da ste izmoreni: ako vas bude stotina izdržljivih, pobijediće dvije stotine; ako vas bude hiljada, pobijediće, Allahovom voljom, dvije hiljade. A Allah je uz one koji su izdržljivi.Ostatak sure bodri vjernike na borbu i obećava im se "velika nagrada" za to:
 Oni koji vjeruju, i iseljavaju se, i u borbi na Allahovom putu zalažu imetke svoje i živote svoje, i oni koji daju utočište i pomažu, oni jedni druge nasljeđuju. A onima koji vjeruju, a koji se nisu iselili – vi ne možete, sve dok se ne isele, nasljednici biti. A ako vas zamole da ih u vjeri pomognete, dužni ste im u pomoć priteći, osim protiv naroda sa kojim o nenapadanju zaključen ugovor imate. A Allah dobro vidi ono što radite (72. ajet)

 Sudbina 
U ovoj suri također je jedan ajet koji je doveo islamske učenjake u polemiku o slobodnoj volji čovjeka, tj. o pitanju ima li čovjek slobodnu volju u svojim postupcima ili mu je to Bog unaprijed odredio. Ta polemika odvela je do formiranja islamskog pravca (sekte) koja je kroz historiju islama nazivana kaderije. M. M. Sharif, Historija islamske filozofije. Taj ajet glasi: 
 Vi njih niste ubijali nego Allah; i ti nisi bacio, kad si bacio, nego je Allah bacio. (17. ajet)

 Milost prema zarobljenicima 

 O, Vjerovjesniče, reci sužnjima koji se nalaze u rukama vašim: "Ako Allah zna da u srcima vašim ima bilo šta dobro, daće vam bolje od onoga što vam je uzeto i oprostiće vam." – A Allah prašta i milostiv je. (70. ajet)

 Također pogledajte 
 Kur'an
 Poslanici Islama
 Bitka na Bedru

 Reference 

 Vanjski linkovi 

 Tefsir sure El-Enfal 
 Sura El-Enfal sa prijevodom na bosanski (od Korkuta) na tanzil.net''
 Sura El-Enfal s audiozapisom

Kategorija:Kur'an
Kategorija:Medinske sure
Kategorija:Sure